
‘‘తెలుగు, తమిళ పరిశ్రమలు నాకు రెండు కళ్ళలాంటివి. తొలి ప్రాముఖ్యం దేనికి అని ఎవరైనా అడిగితే నాకు సమాధానం దొరకదు. ఎందుకంటే దేన్నీ వదులుకోవడానికి నేనిష్టపడను’’ అని చెప్పారు అంజలి. రచ్చగెలిచిన తర్వాత ఇంటగెలిచిన తెలుగమ్మాయి అంజలి. ఆమె మాట్లాడుతూ ‘‘సినిమా పరిశ్రమలో ఎవరూ ఎవరికీ పోటీ కాదు. ఇక్కడ ఎవరికి తగ్గ పాత్రలు వారికి వస్తూనే ఉంటాయి. నా వరకు నేనెప్పుడూ అవకాశాల కోసం తడుముకోలేదు. ఒక్కసారి మనమేంటో తెలిశాక రచయితలు, దర్శకులు మనల్ని దృష్టిలో పెట్టుకుని పాత్రలు రాస్తుంటారు. అందువల్ల మనకు సరిపోయే పాత్రలు తప్పకుండా మనల్ని వెతుక్కుంటూ వస్తాయి. వాటిలో పదికాలాల పాటు నిలబడేవాటిని ఎంపిక చేసుకోవడం ముఖ్యం. నేను ఓ సినిమాకు సంతకం చేయడానికి ముందు అందులో కథ ఎలా ఉంది? నా పాత్ర ఎలా ఉంది? అనే విషయాన్ని దృష్టిలో ఉంచుకుంటాను. ఆ తర్వాతే బ్యానర్, దర్శకుడు, హీరో వంటి వివరాలు అడుగుతాను. ఇద్దరు నాయికలు ఉన్న సినిమాల్లో చేయడానికి కూడా నాకెలాంటి అభ్యంతరాలు ఉండవు. మహిళలను పవర్ఫుల్గా చూపించే స్ర్కిప్ట్లకు తప్పకుండా ఇంపార్టెన్స్ ఇస్తాను. భవిష్యత్తులో నేను వెనక్కి తిరిగి చూసుకున్నప్పుడు నేను నటించిన సినిమాలను చూసుకుని గర్వపడాలి’’ అని అన్నారు.

‘‘telugu, tamila parisramalu naaku rendu kallalantivi. toli praamukhyam deniki ani evaraina adigithe naaku samadhanam dorakadu. endukante dennee vadulukovadaaniki nenishtapadanu’’ ani cheppaaru anjali. rachchagelichina tarvaata intagelichina telugammaayi anjali. aame maatlaadutuu ‘‘sinima parisramalo evaruu evariki poty kaadu. ikkada evariki tagga paatralu vaariki vastune untaayi. naa varaku neneppuduu avakaasaala kosam tadumukoledu. okkasari manamento telisaaka rachayitalu, darsakulu manalni drushtilo pettukuni paatralu raastuntaaru. anduvalla manaku saripoye paatralu tappakunda manalni vetukkuntu vastaayi. vaatilo padikaalaala paatu nilabadevaatini empika chesukovadam mukhyam. nenu oo sinimaaku santakam cheyadaaniki mundu andulo katha ela undi? naa paatra ela undi? ane vishayaanni drushtilo unchukuntaanu. aa tarvate byanar, darsakudu, heero vanti vivaraalu adugutaanu. iddaru naayikalu unna cinemallo cheyadaaniki kuudaa nakelanti abhyantaraalu undavu. mahilalanu pavarfulga choopinche srciptlaku tappakunda impartens istaanu. bhavishyattulo nenu venakki tirigi chusukunnappudu nenu natinchina cinimaalanu chusukuni garvapadaali’’ ani annaru.